钦定古今图书集成/明伦汇编/宫闱典/第049卷 > 德宗韦贤妃
## 钦定古今图书集成/明伦汇编/宫闱典/第049卷 > 德宗韦贤妃

按《唐书后妃传》：“德宗贤妃韦氏，戚里旧族也。祖濯，尚
定安公主。初为良娣，德宗贞元四年，册拜贤妃。宫壸
事无不听，而性敏淑，言动有绳矩。帝重之，后宫莫不
师其行。帝崩，自表留奉崇陵园。元和四年薨。”

按《旧唐书》本传：“德宗韦贤妃，不知氏族所出。初为良
娣，贞元二年，册为贤妃。及德宗崩，请于崇陵终丧纪，
因侍于寝园。”